[{"text_idx": "#000003", "text": "FT: Tu\u0308rgi vetes tekkis Vene nafta u\u0308lempiiri to\u0303ttu tankerite liiklusummik"}, {"text_idx": "#000004", "text": "Ajaleht Financial Times kirjutab, et Tu\u0308rgi ranniku la\u0308hedal tekkis naftatankerite liiklusummik, kuna la\u0308a\u0308neriigid kehtestasid Venemaa naftale u\u0308lempiiri. Naftatarnijad peavad Tu\u0308rgi va\u0308inade la\u0308bimiseks to\u0303estama kindlustuse olemasolu."}, {"text_idx": "#000005", "text": "La\u0308a\u0308neriigid kehtestasid eelmisel na\u0308dalal Venemaa naftale hinnalaeks 60 dollarit barreli kohta. Hinnalage jo\u0303ustatakse transpordi ja teenuste osutamise keeldude kaudu. Kreml teatas, et Venemaa hinnalage ei tunnista ja ja\u0308tkab nafta tarnimist maailmaturule."}, {"text_idx": "#000006", "text": "Neli naftato\u0308o\u0308stuse juhti u\u0308tlesid, et Tu\u0308rgi no\u0303udis u\u0308lempiiri silmas pidades uut to\u0303endit ta\u0308ieliku kindluskaitse kohta. To\u0303endi peavad esitama tankerid, mis liiguvad la\u0308bi Tu\u0308rgi va\u0308inade, vahendas Financial Times."}, {"text_idx": "#000007", "text": "Laevamaaklerite teatel ootas esmaspa\u0308eval Tu\u0308rgi va\u0308inade la\u0308bimist 19 naftatankerit. Laevad olid ankrus Bosporuse ja Dardanellide la\u0308hedal."}, {"text_idx": "#000008", "text": "Tu\u0308rgi vetes ootavad tankerid on esimene ma\u0308rk, et hinnalagi vo\u0303ib ha\u0308irida globaalset naftakaubandust, hindas Financial Times."}, {"text_idx": "#000009", "text": "Tu\u0308rgi no\u0303uab, et ko\u0303ik naftatarnijad esitaksid oma kindlustusseltsi kirja, mis kinnitab, et last on kindlustatud."}, {"text_idx": "#000010", "text": "Umbes 90 protsenti maailma tankerite kindlustusturust kuulub kindlustusseltside u\u0308hingule The International Group of P&I Clubs. U\u0308hing teatas esmaspa\u0308eval, Tu\u0308rgi no\u0303uab nu\u0308u\u0308d rohkem informatsiooni. \"Toimuvad konstruktiivsed arutelud, et olukord saaks lahendatud,\" u\u0308tles Financial Timesile u\u0308hingu juht Nick Shaw."}, {"text_idx": "#000011", "text": "Analu\u0308u\u0308tikute hinnangul on Venemaa loonud umbes 100 tankerist koosneva laevastiku ja tahab nii mo\u0308o\u0308da hiilida Moskva-vastastest sanktsioonidest."}, {"text_idx": "#000012", "text": "\"Venemaa kindlustusfirmad esitasid Tu\u0308rgi vo\u0303imudele vajalikud dokumendid, et tankerid saaksid liikuda la\u0308bi Tu\u0308rgi vete. Kinni peeti la\u0308a\u0308neriikide firmade poolt kindlustatud tankerid,\" u\u0308tles u\u0308ks asjaga kursis inimene."}, {"text_idx": "#000013", "text": "Veebilehe TankerTrackers andmetel on suur osa ummikus olevast naftast pa\u0308rit Kasahstanist."}, {"text_idx": "#000021", "text": "Ameeriklased tarnivad Ukrainale pika laskekaugusega liugpomme"}, {"text_idx": "#000022", "text": "Grosberg: Ukraina va\u0308ed taanduvad Bahmutist la\u0308hiajal"}, {"text_idx": "#000026", "text": "So\u0303ja 343. pa\u0308ev: Ukraina so\u0303java\u0308eluure so\u0303nul algab varsti so\u0303ja aktiivne faas"}, {"text_idx": "#000029", "text": "Venemaa peatas biomeetriliste va\u0308lispasside va\u0308ljastamise"}]